|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΟΛΙΤΙΣΜΟΥ, ΠΑΙΔΕΙΑΣ**  **& ΘΡΗΣΚΕΥΜΑΤΩΝ**  **---------** | **Μαρούσι, 29-04-2015**  **Αρ. Πρωτ.: 67382 /Δ5** |
| **ΓΕΝΙΚΗ ΔΙΕΥΘΥΝΣΗ ΣΠΟΥΔΩΝ**  **ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ**  **ΕΚΠΑΙΔΕΥΣΗΣ**  **ΔΙΕΥΘΥΝΣΗ ΦΥΣΙΚΗΣ ΑΓΩΓΗΣ**  **----------** Ταχ. Δ/νση : Α. Παπανδρέου 37 15180, Μαρούσι  Πληροφορίες: Δ.Κερερές, Χ.Αγγελή- Ε.Σταμοπούλου  Τηλέφωνο : 210-3442753, 210-344090, 2103442206  FAX :210-3442210  e-mail : physea@minedu.gov.gr | **ΠΡΟΣ :**   1. Διευθύνσεις Δευτεροβάθμιας Εκπαίδευσης της χώρας ( έδρες τους ) 2. Ομάδες Φυσικής Αγωγής των Διευθύνσεων Δευτεροβάθμιας Εκπαίδευσης 3. Ο.Ε.Σ.Α της χώρας ( μέσω των Διευθύνσεων Δευτεροβάθμιας Εκπαίδευσης ) 4. Δημόσιες και Ιδιωτικές Σχολικές Μονάδες Β/Θμιας Εκπαίδευσης της χώρας ( μέσω των κατά τόπους Διευθύνσεων Εκπαίδευσης ) 5. Ελληνική Ομοσπονδία Φιλάθλων Σωματείων Αντισφαίρισης( Ε.Φ.Ο.Α. )     **ΚΟΙΝ:**   1. Περιφερειακές Διευθύνσεις Εκπαίδευσης της χώρας ( έδρες τους ) 2. Προιστάμενοι Επιστημονικής & Παιδαγωγικής Καθοδήγησης Α/θμιας και Β/θμιας Εκπ/σης 3. Σχολικούς Συμβούλους ΠΕ11 ( μέσω των Περιφερειακών Δ/νσεων Εκπ/σης) 4. Ελληνική Ολυμπιακή Επιτροπή ( Ε.Ο.Ε ) |

**ΘΕΜΑ:** **«Προκήρυξη Πανελληνίων Σχολικών Αγώνων Αντισφαίρισης Γενικών Λυκείων και ΕΠΑ.Λ Ελλάδας, σχ. Έτους 2014 - 2015»**

ΣΧΕΤ:

1. Η απόφαση της 1ης/ 15-10-2015 πράξης της Κεντρικής Οργανωτικής Επιτροπής Σχολικών Αγώνων ( Κ.Ο.Ε.Σ.Α ) για την έκδοση προκήρυξης Πανελληνίων Σχολικών Αγώνων Λυκείων Λοιπών Ολυμπιακών Αθλημάτων σχ. Έτους 2014 – 2015.
2. Η απόφαση της 12ης/17-04-2015 πράξης της Κεντρικής Οργανωτικής Επιτροπής Σχολικών Αγώνων ( Κ.Ο.Ε.Σ.Α ) για την έκδοση προκήρυξης Πανελληνίων Σχολικών Αγώνων Αντισφαίρισης Λυκείων σχ. Έτους 2014 – 2015.
3. Η υπ΄ αριθμ. 112843/Γ4/14-10-2005 ( ΦΕΚ 1497/τ. Β΄/1-11-2005 ) Υπουργική Απόφαση με θέμα «Αθλητικές Δραστηριότητες σχολείων Δευτεροβάθμιας και Πρωτοβάθμιας Εκπαίδευσης», όπως τροποποιήθηκε, συμπληρώθηκε και ισχύει.
4. Οι υπ’ αριθμ. 48930/Γ4/10-4-2013 και υπ’ αριθμ. 140897/Γ4 2-10-2013 τροποποιήσεις και συμπληρώσεις της υπ’ αριθμ. 11843/Γ4/14-10-2005 ( ΦΕΚ 1497/τ..Β΄/1-11-2005 )Υπουργικής Απόφασης με θέμα «Αθλητικές Δραστηριότητες σχολείων Δευτεροβάθμιας και Πρωτοβάθμιας Εκπαίδευσης».

Έχοντας υπόψη τα ανωτέρω σχετικά, η Κεντρική Οργανωτική Επιτροπή Σχολικών Αγώνων ( Κ.Ο.Ε.Σ.Α) αναθέτει τη διοργάνωση των Πανελληνίων Σχολικών Αγώνων Αντισφαίρισης στην Οργανωτική Επιτροπή Σχολικών Αγώνων ( Ο.Ε.Σ.Α. ) Π/θμιας και Δ/θμιας Β’ Αθήνας, σε συνεργασία με την Ελληνική Φίλαθλη Ομοσπονδία Αντισφαίρισης (Ε.Φ.Ο.Α ).

**Αναλυτικά:**

**ΠΑΝΕΛΛΗΝΙΟΙ ΑΓΩΝΕΣ ΑΝΤΙΣΦΑΙΡΙΣΗΣ**

**ΓΕΝΙΚΩΝ ΛΥΚΕΙΩΝ ΚΑΙ ΕΠΑΛ. ΕΛΛΑΔΟΣ**

**ΣΧΟΛ. ΕΤΟΣ 2014-2015**

**07-11/05/2015 Μαραθώνας Αττικής**

|  |  |  |  |  |  |
| --- | --- | --- | --- | --- | --- |
| **ΟΝΟΜΑΣΙΑ ΠΡΩΤΑΘΛΗΜΑΤΟΣ - ΗΜΕΡΟΜΗΝΙΕΣ** | | | | | |
| **Πρωτάθλημα** | | Ονομασία  **Πανελλήνιοι αγώνες Γενικών Λυκείων και ΕΠΑΛ** | | | |
| **Ημερομηνίες:**  **Μαθητές και Μαθήτριες**  (1997-1999) | Πρώτη ημέρα Α’ ΦΑΣΗΣ  Πέμπτη 7 Μαΐου | | Πρώτη ημέρα Β΄ΦΑΣΗΣ  Παρασκευή 8 Μαΐου | Ημερ. λήξης πρωταθλήματος  Δευτέρα 11 Μαΐου | Ημερομηνία  Παράτασης  Τρίτη 12 Μαΐου |
| **Σε περίπτωση μικρής συμμετοχής στην Α΄Φάση οι αγώνες της Β΄Φάσης ενδέχεται να αρχίσουν 7 Μαΐου** | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **ΕΔΡΑ** | | | | | | | |
| **Διοργανωτής** | | **Ο.Ε.Σ.Α. Β’ Αθήνας** | **Α.Ο.Α. Αλέξανδρος Β’** | | Αγίου Αντωνίου - Παραλία Μαραθώνος (δίπλα στο Ξενοδοχείο Golden Coast) | | |
| **Επιφάνεια** | | **10 hard** (green set με cushion) | | | Μπάλες  Ε.Φ.Ο.Α. | | |
| **Επιδιαιτητές** | Ταμπόση Τερέζα 6957160608  Καζάνης Γιώργος 6972028058 | | | **Βοηθοί Επιδιαιτητή** | | Ανεσιάδης Μπάμπης Στρόφαλης Νίκος | |
| **Γιατρός** | | Θα ανακοινωθεί | | | **Τηλέφωνο** | | Τηλέφωνο κατά τη διάρκεια των αγώνων  22940 55565 |

|  |  |
| --- | --- |
| **ΔΗΛΩΣΕΙΣ – ΑΠΟΣΥΡΣΕΙΣ** | |
| **Ημερομηνία δήλωσης** | **Έως και Τετάρτη 6 Μαΐου και ώρα 10:00 και στους δύο αποδέκτες παρακάτω:** |
| Επισυνάπτεται φόρμα δήλωσης συμμετοχής. | 1. Στην Ε.Φ.Ο.Α.   τηλ επικ.: 210-7563170-2, Fax :210-7563173,  e-mail : efoa\_diloseis@yahoo.gr |

**ΚΑΤΑΡΤΙΣΗ ΤΑΜΠΛΟ ΑΓΩΝΩΝ**

Βασίζεται στο σύστημα των **Περιφερειών του Υπουργείου Παιδείας και Θρησκευμάτων,** το οποίο περιλαμβάνει **13 Περιφέρειες (58 Διευθύνσεις)**, από τις οποίες θεωρούνται μεγαλύτερες της Αττικής και της Θεσσαλονίκης.

Ανεξάρτητα ταμπλό μαθητών και μαθητριών:

**Α΄ΦΑΣΗ** :

**Περιλαμβάνει δεκατρία ανοικτά ταμπλό** μονών (13 μαθητών και 13 μαθητριών), σε επίπεδο Περιφερειών.

**Προκρίνονται** :

* 6 μαθητές και 6 μαθήτριες από τα ταμπλό του μονού της Περιφέρειας Αττικής.
* 4 μαθητές και 4 μαθήτριες από τα ταμπλό του μονού της Περιφέρειας Θεσσαλονίκης.
* 2 μαθητές και 2 μαθήτριες από κάθε ταμπλό του μονού των λοιπών Περιφερειών.

**Β΄ΦΑΣΗ**: Συμμετέχουν οι προκριθέντες από την **Α΄ΦΑΣΗ**.

**Μονά**: 32άρι ταμπλό μαθητών και 32 ταμπλό μαθητριών τα οποία περιλαμβάνουν :

* Είκοσι δύο μαθητές/τριες από τις μικρές Περιφέρειες, **2Χ11=22**
* Τέσσερις μαθητές/τριες από την Περιφέρεια Θεσσαλονίκης **1Χ4 =4**
* Έξι μαθητές/τριες από την Περιφέρεια Αττικής , **1Χ6 =6**

**Διπλά: 16άρι ταμπλό** το οποίο περιλαμβάνει:

* Έντεκα (11) ζευγάρι από τις μικρές Περιφέρειες, **1Χ11=11**
* Δύο (2) ζευγάρια από την Περιφέρεια Θεσσαλονίκης, **1Χ2=2**
* Τρία (3) ζευγάρια από την Περιφέρεια Αττικής, **1Χ3=3**

**Διπλά μικτά: 16άρι ταμπλό** το οποίο περιλαμβάνει:

* Έντεκα (11) ζευγάρι από τις μικρές Περιφέρειες, **1Χ11=11**
* Δύο (2) ζευγάρια από την Περιφέρεια Θεσσαλονίκης, **1Χ2=2**
* Τρία (3) ζευγάρια από την Περιφέρεια Αττικής, **1Χ3=3**

**Σε περίπτωση που δεν συμπληρωθεί το ταμπλό μονού ή διπλού, στην Β΄Φάση, λόγω του ότι υπάρχουν λιγότερες συμμετοχές από κάποια Περιφέρεια, τότε οι κενές θέσεις θα συμπληρωθούν με Lucky looser (διεθνής κανονισμός I.T.F.).**

Η κατάταξη στα ταμπλό θα γίνει με βάση την **τρέχουσα Πανελλήνια Βαθμολογία** των 18ριών, την εβδομάδα λήξης των δηλώσεων συμμετοχής και σύμφωνα με τον αγωνιστικό σχεδιασμό της Ε.Φ.Ο.Α. και τους Διεθνείς κανονισμούς.

**Οι καταταγμένες** θέσεις στα ταμπλό καθορίζονται από τους Διεθνείς κανονισμούς. Η κλήρωση θα γίνεται δημόσια και ηλεκτρονικά σύμφωνα με τον αγωνιστικό σχεδιασμό και το λογισμικό της Ε.Φ.Ο.Α.

**ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ**

**ΜΟΝΑ:**

ΠΡΟΚΡΙΜΑΤΙΚΑ – ΚΥΡΙΩΣ ΤΑΜΠΛΟ: Δύο νικηφόρα sets

**ΔΙΠΛΑ:**

ΚΥΡΙΩΣ ΤΑΜΠΛΟ: Δύο πλήρη sets , no-ad σκορ, σε περίπτωση ισοπαλίας (1-1), tie break στα 10

Υποχρέωση συμμετοχής σε **μέχρι 3 αγώνες την ημέρα** (2 μονά και 1 διπλό, 1 μονό και 2 διπλά, τρία διπλά, ανεξαρτήτως σειράς).

**ΔΙΚΑΙΩΜΑ ΣΥΜΜΕΤΟΧΗΣ**

**ΓΕΝΙΚΑ ΛΥΚΕΙΑ - ΕΠΑΛ**

1. Δικαίωμα συμμετοχής στους αγώνες έχουν οι μαθητές και μαθήτριες που φοιτούν σε Δημόσιο ή Ιδιωτικό Γενικό Λύκειο (ΓΕ.Λ.), Επαγγελματικό Λύκειο (ΕΠΑ.Λ.), ή σε κάθε εκπαιδευτικό ίδρυμα αρμοδιότητας του Υ.ΠΟ.ΠΑΙ.Θ. του οποίου ο τίτλος απόλυσης είναι ισότιμος με τον τίτλο του Γενικού Λυκείου.
2. Στους αγώνες μετέχουν μαθητές και μαθήτριες οι οποίοι έχουν γεννηθεί τα έτη **1997, 98 και 1999**, εφόσον ο αριθμός των απουσιών τους δεν υπερβαίνει ( δικαιολογημένες και μη):

α) τις 114 για τα Ημερήσια Γενικά Λύκεια,

β) τις 164 για τα ΕΠΑ.Λ.

**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΣΤΟΥΣ ΑΓΩΝΕΣ**

Για τη συμμετοχή μαθητών-τριών θα πρέπει να έχουν μαζί τους την ημέρα των αγώνων όλα τα απαραίτητα δικαιολογητικά που προβλέπονται και τα οποία είναι :

1) **Αθλητική μαθητική ταυτότητα** ( υπόδειγμα 1 ), η οποία υπογράφεται και σφραγίζεται από το Δ/ντή του Σχολείου. Σε κάθε αθλητική μαθητική ταυτότητα πρέπει να αναφέρεται ο τίτλος του σχολείου. Στην ταυτότητα αυτή επικολλάται πρόσφατη φωτογραφία του/της μαθητή-τριας η οποία και **σφραγίζεται από το Δ/ντή.**

α) Η **Ιατρική βεβαίωση**, είτε συμπληρώνεται στην αθλητική μαθητική ταυτότητα, είτε επισυνάπτεται σε αυτή και βεβαιώνει ο μαθητής - αθλητής δεν παρουσιάζει κάποιο πρόβλημα υγείας που να μην του επιτρέπει να λάβει μέρος σε αγώνες (Όπως τροποποιήθηκε με την § 22 της 1755/Γ4/9-1-2006 Υπουργικής Απόφασης).Οι ιατρικές βεβαιώσεις πρέπει να έχουν πρωτότυπη σφραγίδα και υπογραφή Ιατρού, και πρέπει να έχουν υποχρεωτικά ημερομηνία εξέτασης η οποία δεν θα υπερβαίνει το εξάμηνο από την ημέρα τέλεσης του αγώνα.

β) Φωτοτυπία της **αστυνομικής ταυτότητας** του μαθητή-τριας και των δύο πλευρών της, **θεωρημένη από το Δ/ντή του Σχολείου**.

2) **Κατάσταση συμμετοχής του Σχολείου** ( Υπόδειγμα 2 ατομικά), υπογεγραμμένη από τον Καθηγητή Φυσικής Αγωγής και το Δ/ντή, σφραγισμένη και με συμπληρωμένα τα ζητούμενα στοιχεία. Ο αριθμός απουσιών του μαθητή υπολογίζεται **μέχρι και τρεις ( 3 ) εργάσιμες μέρες πριν τον αγώνα.**

3) **Υπεύθυνη Δήλωση γονέα – κηδεμόνα** (Υπόδειγμα 9)

**ΣΗΜΕΙΩΣΗ: Δεν θα επιτραπεί η συμμετοχή στους Πανελλήνιους Σχολικούς Αγώνες Αντισφαίρισης Λυκείων σε μαθητές/τριες που δεν θα έχουν μαζί τους, την ημέρα διεξαγωγής των αγώνων, τα παραπάνω πρωτότυπα δικαιολογητικά συμμετοχής.**

**ΕΝΣΤΑΣΕΙΣ**

Ενστάσεις σε ατομικά αθλήματα υποβάλλονται και εκδικάζονται, στον τόπο των αγώνων από την Οργανωτική-Ελλανόδικο Επιτροπή, σύμφωνα με τους ισχύοντες κανονισμούς του αθλήματος και βάσει της υπ’ αριθμ.112843/14-10-2005/Γ4 Υπουργικής Απόφασης, παρ. 15.1 όπως τροποποιήθηκε ,συμπληρώθηκε και ισχύει.

**ΓΕΝΙΚΕΣ ΔΙΑΤΑΞΕΙΣ**

Οι αγώνες θα διεξαχθούν σύμφωνα με τους επίσημους κανονισμούς του αθλήματος και σε συνεργασία με την Ε.Φ.Ο.Α., με βάση τους Διεθνείς κανονισμούς. Οι στολές των μαθητών – τριών θα πρέπει να είναι κατάλληλες για το άθλημα. Αποκλείονται από τους αγώνες μαθητές/τριες που διαφημίζουν οποιοδήποτε προϊόν ή αναγράφουν όνομα αθλητικού συλλόγου στις φανέλες, φόρμες κ.λ.π.

Η διοργανώτρια αρχή έχει το δικαίωμα να ζητήσει από την αρμόδια αρχή να διεξάγει έλεγχο χρήσης απαγορευμένων ουσιών.

Η Οργανωτική-Ελλανόδικος Επιτροπή θα είναι πενταμελής και θα απαρτίζεται από: Ένα (1) μέλος που ορίζεται από την Κ.Ο.Ε.Σ.Α., Δύο (2 ) μέλη από την Ο.Ε.Σ.Α. Ο.Ε.Σ.Α Ανατολικής Αττικής και Δύο (2) μέλη από την Ε.Φ.Ο.Α.

Η Β΄ Φάση μπορεί να αρχίσει μία ημέρα αργότερα αν υπάρχει μεγάλη συμμετοχή στην Α΄ Φάση.

**ΕΓΓΡΑΦΗ**

Εγγραφή (sign in) για ΜΑΘΗΤΕΣ: Πέμπτη 7 Μαϊου 09:00 – 10:00

Εγγραφή (sign in) για ΜΑΘΗΤΡΙΕΣ: Πέμπτη 7 Μαϊου 11:30 – 12:30

**ΤΕΧΝΙΚΗ ΣΥΣΚΕΨΗ**

Η **Τεχνική Σύσκεψη** θα **πραγματοποιηθεί στην έδρα των αγώνων αμέσως μετά το sign-in της Α΄ΦΑΣΗΣ.**

**Για κάθε τι το οποίο δεν προβλέπεται από την παρούσα προκήρυξη θα αποφασίζει η Οργανωτική Επιτροπή.**

**ΠΡΟΓΡΑΜΜΑ ΑΓΩΝΩΝ**

Όπως αναφέρεται στην παρούσα προκήρυξη και όπως θα ανακοινώνεται επί τόπου στο χώρο τέλεσης των αγώνων από τον επιδιαιτητή.

**Τα έξοδα μετακίνησης, διαμονής και διατροφής βαρύνουν τους μετακινούμενους**.

**Τα έξοδα της διοργάνωσης, όπως: αμοιβή επιδιαιτητή, βοηθούς επιδιαιτητή, γιατρών και γραμματέως, μπάλες κ.λ.π. βαρύνουν την Ε.Φ.Ο.Α.**

**Ο ΔΙΕΥΘΥΝΤΗΣ ΦΥΣΙΚΗΣ ΑΓΩΓΗΣ**

**ΚΑΙ ΠΡΟΕΔΡΟΣ ΤΗΣ Κ.Ο.Ε.Σ.Α**

**ΣΤΕΛΙΟΣ ΔΑΣΚΑΛΑΚΗΣ**